నరేష్ గౌర్

నరేష్ గౌర్ ఢిల్లీ రాష్ట్రానికి చెందిన రాజకీయ నాయకుడు. ఆయన ఢిల్లీ శాసనసభకు బాబర్‌పూర్ శాసనసభ నియోజకవర్గం నుండి నాలుగుసార్లు ఎమ్మెల్యేగా ఎన్నికయ్యాడు.
జననం, విద్యాభాస్యం 
నరేష్ గౌర్ 1952 అక్టోబర్ 5న ఉత్తరప్రదేశ్‌లోని బులంద్‌షహర్‌లో రఘువీర్ శరణ్ గౌర్, సంజావతి గౌర్ దంపతులకు జన్మించాడు. ఆయన ఢిల్లీ విశ్వవిద్యాలయంతో అనుబంధంగా ఉన్న శ్యామ్ లాల్ కళాశాల నుండి బ్యాచిలర్ ఆఫ్ ఆర్ట్స్ డిగ్రీని ఆ తరువాత మీరట్ విశ్వవిద్యాలయం (ఇప్పుడు చౌదరి చరణ్ సింగ్ విశ్వవిద్యాలయం) నుండి బ్యాచిలర్ ఆఫ్ లా పూర్తి చేశాడు.
రాజకీయ జీవితం
నరేష్ గౌర్ భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1993 ఢిల్లీ శాసనసభ ఎన్నికలలో బాబర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ  అభ్యర్థి భోపాల్ సింగ్‌పై 15,301 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 1998 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ  అభ్యర్థి అబ్దుల్ హమీద్ పై 967 ఓట్ల మెజారిటీతో గెలిచి రెండోసారి ఎమ్మెల్యేగా ఎన్నికయ్యాడు. 

నరేష్ గౌర్ 2003 ఢిల్లీ శాసనసభ ఎన్నికలలో బాబర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి వినయ్ శర్మ చేతిలో 4,259 ఓట్ల తేడాతో ఓడిపోయాడు. ఆయన 2008 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ  అభ్యర్థి హాజీ దిల్షాద్ అలీపై 3,826 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు. 

నరేష్ గౌర్ 2013 ఢిల్లీ శాసనసభ ఎన్నికలలో బాబర్‌పూర్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి జాకీర్ ఖాన్ పై 4,507 ఓట్ల మెజారిటీతో గెలిచి నాల్గొవసారి ఎమ్మెల్యేగా ఎన్నికయ్యాడు. ఆయన 2015 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆమ్ ఆద్మీ పార్టీ అభ్యర్థి గోపాల్ రాయ్ చేతిలో 35,271 ఓట్ల తేడాతో,  2020 ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఆమ్ ఆద్మీ పార్టీ అభ్యర్థి గోపాల్ రాయ్ చేతిలో 33,062 ఓట్ల తేడాతో వరుసగా ఓడిపోయాడు. 
 మూలాలు 

వర్గం:ఢిల్లీ వ్యక్తులు
వర్గం:ఢిల్లీ రాజకీయ నాయకులు
వర్గం:భారతీయ జనతా పార్టీ రాజకీయ నాయకులు